CELEX: 52010PC0175
Language: lt
Date: 2010-04-26
Title: Pasiūlymas tarybos įgyvendinimo sprendimas [data] kuriuo Vokietijai, Italijai ir Austrijai leidžiama taikyti specialią priemonę, kuria nukrypstama nuo direktyvos 2006/112/EB 193 straipsnio, ir kuriuo dėl Jungtinei Karalystei suteikto leidimo galiojimo laikotarpio pratęsimo iš dalies keičiamas Sprendimas 2007/250/EB

|

52010PC0175

 Pasiūlymas tarybos įgyvendinimo sprendimas [data] kuriuo Vokietijai, Italijai ir Austrijai leidžiama taikyti specialią priemonę, kuria nukrypstama nuo direktyvos 2006/112/EB 193 straipsnio, ir kuriuo dėl Jungtinei Karalystei suteikto leidimo galiojimo laikotarpio pratęsimo iš dalies keičiamas Sprendimas 2007/250/EB  /* KOM/2010/0175 galutinis - NLE 2010/0100 */  

	[pic] | EUROPOS KOMISIJA |Briuselis, 2010.4.26KOM(2010)175 galutinis2010/0100 (NLE)PasiūlymasTARYBOS ĮGYVENDINIMO SPRENDIMAS[data]kuriuo Vokietijai, Italijai ir Austrijai leidžiama taikyti specialią priemonę, kuria nukrypstama nuo Direktyvos 2006/112/EB 193 straipsnio, ir kuriuo dėl Jungtinei Karalystei suteikto leidimo galiojimo laikotarpio pratęsimo iš dalies keičiamas Sprendimas 2007/250/EB  AIŠKINAMASIS MEMORANDUMAS1.  PASIŪLYMO APLINKYBĖSPasiūlymo pagrindas ir tikslaiPagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnio 1 dalį Taryba, remdamasi Komisijos pasiūlymu, gali vieningai leisti bet kuriai valstybei narei taikyti specialias priemones, kuriomis nukrypstama nuo tos direktyvos nuostatų, kad būtų supaprastinta pridėtinės vertės mokesčio (toliau – PVM) rinkimo procedūra arba užkirstas kelias tam tikrų formų mokesčių slėpimui ar vengimui.Italija, Vokietija ir Austrija raštais, kuriuos Komisijos generalinis sekretoriatas užregistravo atitinkamai 2007 m. rugpjūčio 3 d., 2009 m. gruodžio 23 d. ir 2010 m. vasario 17 d., paprašė leidimo taikyti priemonę, kuria nukrypstama nuo PVM direktyvos 193 straipsnio. Remdamasi PVM direktyvos 395 straipsnio 2 dalimi, Komisija 2010 m. sausio 11 d. raštu informavo kitas valstybes nares apie Vokietijos pateiktą prašymą, o 2010 m. kovo 9 d. raštais – apie Italijos ir Austrijos pateiktus prašymus. 2010 m. sausio 12 d. raštu Komisija pranešė Vokietijai, o 2010 m. kovo 11 d. raštais – Italijai ir Austrijai turinti visą prašymams apsvarstyti reikalingą informaciją.Jungtinė Karalystė raštu, kurį Komisijos generalinis sekretoriatas užregistravo 2010 m. vasario 10 d., paprašė leidimo toliau taikyti priemonę, kuria nukrypstama nuo PVM direktyvos 193 straipsnio. Remdamasi PVM direktyvos 395 straipsnio 2 dalimi, Komisija 2010 m. kovo 9 d. raštu informavo kitas valstybes nares apie Jungtinės Karalystės pateiktą prašymą. 2010 m. kovo 11 d. raštu Komisija pranešė Jungtinei Karalystei turinti visą prašymui apsvarstyti reikalingą informaciją.Bendrosios aplinkybėsPaprastai pagal PVM direktyvos 193 straipsnį prievolė mokesčių administratoriui sumokėti pridėtinės vertės mokestį tenka prekes tiekiančiam apmokestinamajam asmeniui. Vokietijos, Italijos ir Austrijos prašomos leidžiančios nukrypti nuostatos tikslas – šią prievolę perkelti apmokestinamajam asmeniui, kuriam yra tiekiamos prekės, tačiau tik esant tam tikroms sąlygoms ir tik konkrečių produktų, t. y. mobiliųjų telefonų, integrinių grandynų prietaisų ir kai kurių susijusių produktų atveju.Šiuose prekybos sektoriuose kai kurios įmonės slepia mokesčius: pardavusios produktus jos mokesčių administratoriui nesumoka PVM. Vis dėlto, šių įmonių klientai (kai jie yra apmokestinamieji asmenys, turintys teisę į mokesčių atskaitą) gali pateikti galiojančią sąskaitą ir išsaugo teisę į šią atskaitą. Piktybiškiausia šio mokesčių slėpimo forma – kai naudojant karuselinio sukčiavimo metodą tos pačios prekės tiekiamos kelis kartus, nemokant PVM mokesčių administratoriui. Tokiais atvejais leidžiančia nukrypti nuostata nustačius, kad prievolė sumokėti PVM tenka asmeniui, kuriam yra tiekiamos prekės, būtų panaikinta galimybė tokiu būdu slėpti mokesčius. Tačiau tai neturėtų poveikio mokėtino PVM sumai.2009 m. rugsėjo mėn. Komisija priėmė pasiūlymą (COM(2009) 511) iš dalies pakeisti PVM direktyvą, kad visos suinteresuotosios valstybės narės galėtų laikinai taikyti tokią priemonę tam tikroms prekėms ir paslaugoms, neprašydamos leidimo nukrypti nuo tos Direktyvos 395 straipsnio. Tos prekės – tai mobilieji telefonai, integrinių grandynų prietaisai, kvepalai ir taurieji metalai, o paslaugos susijusios su šiltnamio efektą sukeliančių dujų apyvartiniais taršos leidimais. 2009 m. gruodžio 2 d. ECOFIN taryba susitarė tik dėl pasiūlymo dalies, susijusios su šiltnamio efektą sukeliančių dujų apyvartiniais taršos leidimais, o kitą pasiūlymo dalį ji turės išsamiau apsvarstyti. Laukiant susitarimo dėl tokio pasiūlymo, Komisija įsipareigojo pateikti pasiūlymą dėl atvirkštinio apmokestinimo procedūros taikymo mobiliesiems telefonams ir elektroninių grandynų prietaisams visų pagrįstų prašymų dėl leidžiančios nukrypti nuostatos atveju. Vokietija, Italija ir Austrija pateikė tokius prašymus. Italijos ir Austrijos prašymuose minimi keli gaminiai, panašūs į mobiliuosius telefonus ir integrinių grandynų prietaisus ar tiesiogiai su jais susiję. Tokiems gaminiams galioja ta pati logika.Austrija teigė, kad dėl karuselinio sukčiavimo masto, sudėtingumo ir rafinuotumo Austrijoje, vien tik organizacinių priemonių nepakaktų kovojant su sukčiavimu. Vokietija taip pat mano, kad jos įgyvendintos organizacinės priemonės yra nepakankamos kovojant su sukčiavimu ir kad atvirkštinio apmokestinimo procedūros taikymas tų produktų, su kuriais susiję daugiausiai PVM slėpimo atvejų, pardavimui yra svarbi priemonė, padėsianti greitai ir veiksmingai kovoti su sukčiavimo grėsme PVM srityje. Italija mano, kad šio sukčiavimo lemiami nuostoliai nuolat didėja jau keletą metų.Austrija ir Vokietija, siekdamos sumažinti naštą smulkiems prekybininkams, paprašė nustatyti 5 000 EUR sandorio ribą.2007 m. balandžio mėn. Jungtinei Karalystei buvo leista taikyti leidžiančią nukrypti nuostatą ir tokią priemonę mobiliųjų telefonų ir integrinių grandynų prietaisų tiekimo atveju (Tarybos sprendimas 2007/250/EB). Ši priemonė buvo laikina, o jos galiojimo pabaigos data buvo 2009 m. balandžio 30 d. Vėliau šis galiojimo terminas Tarybos sprendimu 2009/439/EB pratęstas iki 2011 m. balandžio 30 d. Jungtinė Karalystė paprašė, kad ši data sutaptų su Vokietijai, Italijai ir Austrijai pasiūlytų priemonių galiojimo pabaigos data.Pasiūlymo srityje taikomos priemonėsJungtinei Karalystei buvo leista taikyti panašią leidžiančią nukrypti nuostatą, o Komisija pateikė pasiūlymą COM(2009) 511 iš dalies keisti PVM direktyvą, kad visos suinteresuotosios valstybės narės galėtų laikinai taikyti tokią priemonę tam tikroms prekių kategorijoms.2.  KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAIKonsultacijos su suinteresuotosiomis šalimisNetaikoma.Poveikio vertinimasSiūlomu sprendimu siekiama kovoti su PVM slėpimu ir tikėtina, kad jis turės teigiamą poveikį PVM pajamoms.Vis dėlto priemonės turės įtakos įmonėms, kadangi nauja tvarka skirsis nuo įprastam prekių tiekimui taikomos tvarkos. Tai lems apskaitos sudėtingumą įmonėse, kurios prekiauja ne vien tik tomis prekėmis, kurioms taikoma leidžianti nukrypti nuostata. Be to, numatomomis kontrolės priemonėmis bus nustatomos papildomos prievolės nagrinėjamam verslo sektoriui. Todėl aišku, kad ši leidžianti nukrypti nuostata neatitinka 395 straipsnyje numatyto tvarkos supaprastinimo reikalavimo ir tik įgyvendina tikslą užkirsti kelią mokesčių slėpimui.3.  TEISINIAI PASIŪLYMO ASPEKTAISiūlomų veiksmų santraukaVokietijai, Italijai ir Austrijai leisti taikyti priemonę, kuria nukrypstama nuo PVM direktyvos 193 straipsnio ir susijusią su atvirkštinio apmokestinimo procedūros taikymu tam tikriems vidaus rinkoje tiekiamiems elektroniniams prietaisams ir jų dalims, o Jungtinei Karalystei leisti toliau taikyti tokią priemonę.4.  POVEIKIS BIUDŽETUIŠis pasiūlymas neturi neigiamo poveikio ES biudžetui.5.  NEPRIVALOMI DUOMENYSPasiūlyme numatyta laikino galiojimo sąlyga.2010/0100 (NLE)PasiūlymasTARYBOS ĮGYVENDINIMO SPRENDIMAS[data]kuriuo Vokietijai, Italijai ir Austrijai leidžiama taikyti specialią priemonę, kuria nukrypstama nuo Direktyvos 2006/112/EB 193 straipsnio, ir kuriuo dėl Jungtinei Karalystei suteikto leidimo galiojimo laikotarpio pratęsimo iš dalies keičiamas Sprendimas 2007/250/EBEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[1], ypač į jos 395 straipsnio 1 dalį,atsižvelgdama į Europos Komisijos pasiūlymą,kadangi:6.  Italija, Vokietija ir Austrija raštais, kuriuos Komisijos generalinis sekretoriatas užregistravo atitinkamai 2007 m. rugpjūčio 3 d., 2009 m. gruodžio 23 d. ir 2010 m. vasario 17 d., paprašė leidimo taikyti specialią priemonę, kuria nukrypstama nuo Direktyvos 2006/112/EB 193 straipsnio nuostatų dėl asmens, kuriam tenka prievolė sumokėti pridėtinės vertės mokestį (toliau – PVM). Jungtinė Karalystė raštu, kurį Komisijos generalinis sekretoriatas užregistravo 2010 m. vasario 10 d., paprašė pratęsti leidimo, suteikto 2007 m. balandžio 16 d. Tarybos sprendimu 2007/250/EB, leidžiančiu Jungtinei Karalystei taikyti specialią priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 193 straipsnio[2], galiojimo laikotarpį.7.  Komisija 2010 m. sausio 11 d. raštu informavo kitas valstybes nares apie Vokietijos pateiktą prašymą, o 2010 m. kovo 9 d. raštu – apie Italijos, Austrijos ir Jungtinės Karalystės prašymus. 2010 m. sausio 12 d. raštu Komisija pranešė Vokietijai, o 2010 m. kovo 11 d. raštu – Italijai, Austrijai ir Jungtinei Karalystei turinti visą prašymams įvertinti reikalingą informaciją.8.  Asmuo, kuriam tenka prievolė sumokėti PVM pagal Direktyvos 2006/112/EB 193 straipsnį yra prekes tiekiantis apmokestinamasis asmuo. Vokietijos, Italijos ir Austrijos prašomos leidžiančios nukrypti nuostatos tikslas – šią prievolę perkelti apmokestinamajam asmeniui, kuriam yra tiekiamos prekės, tačiau tik esant tam tikroms sąlygoms ir tik konkrečių produktų, t. y. mobiliųjų telefonų, integrinių grandynų prietaisų ir tam tikrų susijusių prekių atveju.9.  Nemažai prekybininkų, prekiaujančių tam tikrais produktais, o būtent – mobiliaisiais telefonais, integrinių grandynų prietaisais ir kai kuriomis susijusiomis prekėmis, vengia po produktų pardavimo mokėti PVM mokesčių administratoriui. Vis dėlto jų klientai turi teisę į mokesčių atskaitą, nes turi galiojančią sąskaitą faktūrą. Piktybiškiausia šio mokesčių slėpimo forma – kai naudojant karuselinio sukčiavimo metodą tos pačios prekės tiekiamos kelis kartus, nemokant PVM mokesčių administratoriui. Tokiais atvejais leidžiančia nukrypti nuostata nustačius, kad prievolė sumokėti PVM tenka asmeniui, kuriam yra tiekiamos prekės, būtų panaikinta galimybė tokiu būdu slėpti mokesčius. Tai neturėtų poveikio mokėtino PVM sumai.10.  Siekiant užtikrinti veiksmingą leidžiančios nukrypti nuostatos taikymą ir užkirsti kelią mokesčių slėpimui tiekiant kitus produktus arba mažmeninėje prekyboje, Vokietija, Italija ir Austrija turėtų nustatyti tinkamas kontrolės ir ataskaitų teikimo prievoles. Komisija turėtų būti informuojama apie konkrečias priemones, priimtas stebėti ir bendrai vertinti leidžiančios nukrypti nuostatos taikymą.11.  Ši priemonė yra proporcinga siekiamiems tikslams, nes ji netaikoma visais atvejais, o tik konkrečioms produktų grupėms, kai kyla didelis mokesčių slėpimo pavojus ir kai dėl mokesčių slėpimo masto patirta daug nuostolių.12.  Leidimas turėtų galioti tik trumpą laikotarpį, nes nėra jokių garantijų, kad priemonės tikslai bus pasiekti, ir neįmanoma iš anksto įvertinti priemonės poveikio PVM sistemos veikimui tą priemonę taikančiose valstybėse narėse ar kitose valstybėse narėse.13.  Jungtinei Karalystei turėtų būti leista toliau taikyti jau galiojančią specialią priemonę iki Vokietijai, Italijai ir Austrijai suteiktų leidimų galiojimo pabaigos datos.14.  Leidžianti nukrypti nuostata neturi neigiamo poveikio Sąjungos nuosaviems ištekliams, kuriuos sudaro surenkamas PVM.PRIĖMĖ ŠĮ ĮGYVENDINIMO SPRENDIMĄ:1 straipsnis1. Nukrypstant nuo Direktyvos 2006/112/EB 193 straipsnio, Vokietijai leidžiama nustatyti, kad prievolė sumokėti PVM tenka apmokestinamajam asmeniui, kuriam tiekiamos toliau išvardytos prekės:15.  mobilieji telefonai, t. y. prietaisai, pagaminti arba pritaikyti naudoti licencijuotame tinkle ir veikiantys apibrėžtais dažniais, nesvarbu, ar jie turi kitą paskirtį, ar ne;16.  integrinių grandynų prietaisai, pavyzdžiui, mikroprocesoriai ir centriniai procesoriai, prieš integruojant juos į galutiniam vartotojui skirtas prekes.2. Leidžianti nukrypti nuostata taikoma prekių, kurių apmokestinamoji vertė yra lygi arba didesnė už 5 000 EUR, tiekimui.2 straipsnisNukrypstant nuo Direktyvos 2006/112/EB 193 straipsnio, Italijai leidžiama nustatyti, kad prievolė sumokėti PVM tenka apmokestinamajam asmeniui, kuriam tiekiamos toliau išvardytos prekės:17.  mobilieji telefonai, t. y. prietaisai, pagaminti arba pritaikyti naudoti licencijuotame tinkle ir veikiantys apibrėžtais dažniais, nesvarbu, ar jie turi kitą paskirtį, ar ne; jų dalys ir priedai;18.  asmeniniai kompiuteriai, jų dalys ir priedai.3 straipsnis1. Nukrypstant nuo Direktyvos 2006/112/EB 193 straipsnio, Austrijai leidžiama nustatyti, kad prievolė sumokėti pridėtinės vertės mokestį (toliau – PVM) tenka apmokestinamajam asmeniui, kuriam tiekiamos toliau išvardytos prekės:19.  mobilieji telefonai, t. y. prietaisai, pagaminti arba pritaikyti naudoti licencijuotame tinkle ir veikiantys apibrėžtais dažniais, nesvarbu, ar jie turi kitą paskirtį, ar ne;20.  integrinių grandynų prietaisai, pavyzdžiui, mikroprocesoriai ir centriniai procesoriai, prieš integruojant juos į galutiniam vartotojui skirtas prekes;21.  elektroninės duomenų saugojimo laikmenos ir asmeninių kompiuterių kortelės, naudojamos su kompiuteriais arba su kitais a ir d punktuose išvardytais prietaisais;22.  elektroniniai prietaisai, naudojami elektroniniams duomenims saugoti, apdoroti arba įrašyti, pavyzdžiui:i) rankiniai prietaisai garsui (arba) vaizdui įrašyti, groti ar rodyti;ii) rankiniai skaitmeniniai garso grotuvai;iii) rankiniai skaitmeniniai vaizdo grotuvai ir nešiojamieji DVD grotuvai;iv) bevieliai prietaisai, suteikiantys galimybę naudotis el. paštu, telefonu, siųsti tekstinius pranešimus, naršyti internete ir kitaip bevieliu būdu naudotis duomenimis, ir delniniai kompiuteriai;v) delniniai arba nešiojamieji vietovės nustatymo naudojant palydovinės navigacijos sistemas prietaisai;vi) žaidimų pultai su ekranu arba jungiami prie televizoriaus ar kompiuterio.2. Leidžianti nukrypti nuostata taikoma prekių, kurių apmokestinamoji vertė yra lygi arba didesnė už 5 000 EUR, tiekimui.4 straipsnis1, 2 ir 3 straipsniuose nustatytai leidžiančiai nukrypti nuostatai taikoma sąlyga, kad Vokietija, Italija ir Austrija prekes tiekiantiems apmokestinamiesiems asmenims, kuriems pagal šį sprendimą taikomas atvirkštinis apmokestinimas, turi nustatyti tinkamas ir veiksmingas kontrolės ir ataskaitų teikimo prievoles.5 straipsnisVokietija, Italija ir Austrija informuoja Komisiją apie 1–4 straipsniuose nurodytų priemonių priėmimą ir iki 2013 m. gruodžio 31 d. Komisijai pateikia minėtų priemonių taikymo bendro vertinimo ataskaitą, ypač dėl priemonių veiksmingumo ir visų turimų įrodymų apie mokesčių slėpimą tiekiant kitus produktus arba mažmeninėje prekyboje.6 straipsnisSprendimo 2007/250/EB 4 straipsnis pakeičiamas taip:„4 straipsnisŠis sprendimas nustoja galioti 2014 m. gruodžio 31 d.“7 straipsnisŠis sprendimas ir Sprendimas 2007/250/EB nustoja galioti įsigaliojus Sąjungos taisyklėms, kuriomis leidžiama visoms valstybėms narėms priimti tokias priemones, bet ne vėliau kaip 2014 m. gruodžio 31 d.8 straipsnisŠis įgyvendinimo sprendimas skirtas Vokietijos Federacinei Respublikai, Italijos Respublikai, Austrijos Respublikai ir Jungtinei Didžiosios Britanijos ir Šiaurės Airijos Karalystei.Priimta BriuselyjeTarybos varduPirmininkas [1] OL L 347, 2006 12 11, p. 1.[2] OL L 109, 2007 4 26, p. 42.